મુખ્યમંત્રી વિજય રૂપાણીએ ભારતીય સાહિત્ય, સમાજ અને સંસ્કૃતિના ઉત્કર્ષ માટે વિદેશમાં બેઠાં બેઠાં પણ સેવારત ડો. સુધીર પરીખને સંસ્કૃતિ સન્માનથી વિભૂષિત કર્યા પછી પોતાના વક્તવ્યમાં જણાવ્યું હતું કે આ સન્માન વ્યક્તિનું નહિ, પરંતુ તેનાં સેવાકાર્યો અને સમાજદાયિત્વનું સન્માન છે. સન્માન વ્યક્તિ કરતાં તેમનાં સેવાકાર્યોનું થતું હોય છે. જે સમાજ કંઈક આપે તેના પ્રતિ સામાજિક ઉત્તરદાયિત્વ દર્શાવવાનું કામ ડો. પરીખે કર્યું છે.